Ind vs Aus 2nd ODI: खलील अहमद की हरकत पर MS धोनी को आया गुस्‍सा, यूं लगाई फटकार, Video  
ड्रिंक मैदान पर लेते हुए पिच पर पहुंच गए थे खलील
खलील को डेंजर जोन पर जाते देख गुस्‍सा हुए थे धोनी
एडिलेड वनडे में भारत ने 6 विकेट से जीत हासिल की
भारतीय टीम (India Vs Australia) ने एडिलेड वनडे (Adelaide ODI) में ऑस्‍ट्रेलिया को 6 विकेट से हराकर तीन मैचों की सीरीज में 1-1 से बराबरी हासिल कर ली है. भारतीय टीम के लिहाज से इस जीत में सबसे महत्‍वपूर्ण एमएस धोनी (MS Dhoni)की ओर से खेली गई मैच जिताऊ पारी रही. धोनी पिछले कुछ समय से अपनी धीमी बल्‍लेबाजी के कारण आलोचकों के निशाने पर रहे हैं. धोनी (MS Dhoni) ने इस मैच में 54 गेंदों पर नाबाद 55 रन बनाए और कप्‍तान विराट कोहली के साथ भारतीय टीम की जीत में अहम रोल निभाया. मैच का विजयी शॉट धोनी के बल्‍ले से ही निकला. धोनी मैदान पर अपने शांत व्‍यवहार के कारण जाने जाते हैं. कप्‍तान के दिनों में उन्‍हें 'कैप्‍टन कूल' कहकर भी संबोधित किया जाता था लेकिन एडिलेड के दूसरे वनडे मैच के दौरान ऐसा कुछ हुआ कि धोनी का गुस्‍सा फूट पड़ा और वे खलील अहमद (Khaleel Ahmed) को फटकार लगाते नजर आए. खलील इस मैच में भारत की प्‍लेइंग इलेवन में शामिल नहीं थे और ड्रिंक्‍स लेकर मैदान पर पहुंचे थे. 
तेज गेंदबाज खलील अहमद को ICC ने लगाई फटकार, यह है कारण...
Khaleel deserved this bashing from Dhoni. Absolutely lethargic display by Khaleel Ahmed on field. What an innings by MSD. #INDvAUS#AUSvINDpic.twitter.com/uQOCJxfSq6
वाकया मैच के आखिरी क्षणों का है, इस समय महेंद्र सिंह धोनी (MS Dhoni) और दिनेश कार्तिक (Dinesh Karthik)की जोड़ी भारत के जीत दिलाने के लिए विकेट पर थी. मैच में दोनों टीमों के जीत की संभावना बनी हुई थी. एडिलेड में करीब 40 डिग्री सेल्सियस के तापमान में धोनी कुछ समय के लिए संघर्ष करते नजर आए. एक बार तो वे थककर मैदान में ही बैठ गए और फिजियो को बुलाना पड़ा. लगातार सिंगल और डबल दौड़ने के कारण धोनी बेहद थक गए थे और डिहाइड्रेशन की समस्‍या उन्‍हें परेशान कर रही थी. भारतीय फैंस के लिए तनाव से भरे  इन क्षणों में तेज गेंदबाज खलील अहमद (Khaleel Ahmed) ड्रिंक लेकर दोनों बल्‍लेबाजों के पास पहुंचे. बल्‍लेबाजों को ड्रिंक देते समय खलील (Khaleel Ahmed)को इस बात का अहसास ही नहीं हुआ कि वे पिच पर पहुंच गए हैं. खलील को डेंजर जोन पर जाते देखकर धोनी ने पहले तो खलील को हाथ के इशारे से दूर हटने को कहा और बाद में खलील को इस बड़ी चूक के लिए फटकार भी लगाई.
MS Dhoni Not Finished... माही का चला बल्ला तो फैन्स ने आलोचकों को दिए ऐसे जवाब
मैच में भारतीय टीम ने चार गेंद शेष रहते हुए जीत हासिल की. ऑस्‍ट्रेलिया ने पहले बैटिंग करते हुए निर्धारित 50 ओवर में 9 विकेट पर 298 रन का स्‍कोर बनाया था जिसे विराट के शतक और धोनी के नाबाद अर्धशतक की बदौलत भारतीय टीम ने महज चार विकेट खोकर हासिल कर लिया. सीरीज का तीसरा वनडे मैच 18 जनवरी को खेला जाएगा. इसके जो भी टीम जीत हासिल करेगी, सीरीज पर उसी टीम का कब्‍जा हो जाएगा.